Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 531/12/8807	Michalovce, 8.11.2012
EEČ : 2-66-307-2012

U Z N E S E N I E

Trestná vec:	obvinený XXXXX a spol. 
Prečin:	Krádež formou spolupáchateľstva podľa § 20, § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno b Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: žiak
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: žiak
pre prečin krádeže formou spolupáchateľstva podľa § 20, § 212 ods. 1 Tr. zákona, ktorý sa mal stať tak, že 

obvinení dňa 15.04.2012 v čase okolo 12.00 h. v obci XXXXX, okres XXXXX po predchádzajúcej vzájomnej dohode a za spoluúčasti mal. M.B., nar. 14.03.1999 prišli k starému nepoužívanému montovanému mostu, ktorý je  situovaný na miestnej komunikácii v smere na časť obce XXXXX a z tohto odmontovali a odcudzili 9 ks kovových sťahovacích spôn, čím takto pre obec XXXXX spôsobili podľa odborného vyjadrenia č. 636/2012 znaleckej organizácie JHS s.r.o. škodu vo výške 10,17 €, 
dňa 17.04.2012 v popoludňajších hodinách obv. ml. XXXXX za spoluúčasti mal. XXXXX, nar. 15.02.2002 prišiel k starému nepoužívanému montovanému mostu, ktorý je  situovaný na miestnej komunikácii v smere na časť obce XXXXX a z tohto odmontoval a odcudzil 10 ks kovových sťahovacích spôn, čím takto pre obec XXXXX spôsobil podľa odborného vyjadrenia č. 636/2012 znaleckej organizácie JHS s.r.o. škodu vo výške 11,30 €, 
lebo nie je tento skutok trestným činom a nie je dôvod na postúpenie veci
Odôvodnenie:
Uznesením povereného príslušníka Obvodného oddelenia PZ XXXXX, Okresného riaditeľstva PZ v Michalovciach sp.zn. ORP-813/PA-MI-12 zo d¨ľa 27. 06. 2012 bolo začaté trestné stíhanie a súčasne vznesené obvinenie ml. XXXXX, nar. 04. 09. 1997 a ml. XXXXX, nar. 11. 04. 1998 pre prečin krádeže formou spolupáchateľstva podľa § 20, § 212 ods. 1 Tr. zákona na tom skutkovom základe, ako je to uvedené vo výrokovej časti tohto uznesenia.

	Poverený príslušník PZ po skončení skráteného vyšetrovania predložil prokurátorovi podľa § 209 ods. 1 Tr. poriadku vyšetrovací spis spolu s návrhom na postúpenie veci podľa § 214 ods. 1 Tr. poriadku. 

	Z odborného vyjadrenia č. 636/2012 znaleckej organizácie JHS s.r.o., ktoré bolo v procese skráteného vyšetrovania vyžiadané povereným príslušníkom PZ za účelom objektivizácie a ústalenia výšky škody vyplynulo, že stíhaným skutkom bola spôsobená škoda vo výške 21,47 €, teda škoda, ktorá nie je škodou malou v zmysle ust. § 125 ods. 1 Trestného zákona. 

	V zmysle § 212 ods. 1 Tr. zákona sa prečinu krádeže dopustí, kto si prisvojí cudziu vec tým, že sa jej zmocní a spôsobí tak malú škodu.  

	Podľa § 215 ods. 1 písm. b) Tr. poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.
 
	V predmetnej trestnej veci výsledky skráteného vyšetrovania preukazujú, že stíhaný skutok nie je trestným činom, nakoľko ním nebola spôsobená škoda malá, ako obligatórny znak objektívnej stránky skutkovej podstaty trestného činu. 

	Podľa § 5 ods. 1 zákona SNR č. 372/1990 Zb. o priestupkoch v znení neskorších predpisov, za priestupok nie je zodpovedný ten, kto v čase jeho spáchania nedovŕšil pätnásty rok svojho veku. 

	Z rodných listov obvinených mladistvých XXXXX  a XXXXX, ktoré tvoria súčasť vyšetrovacieho spisu, je zrejmé, že obvinení mladiství v čase spáchania stíhaného skutku nedovŕšili pätmásty rok svojho veku. U obvinených mladistvých preto nie je daná ani zodpovednosť za priestupok v zmysle priestupkového zákona. 

	Z horeuvedených dôvodov som rozhodol tak, ako to je uvedené vo výrokovej časti tohto uznesenia. 

	Týmto rozhodnutím nie je dotknuté právo poškodeného požadovať náhradu škody v občianskom súdnom konaní. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok

Mgr. Tomáš Župík
prokurátor